**เปิดตัว “วาโชกุ โก” เว็บไซต์สั่งซื้ออาหารญี่ปุ่นทางออนไลน์ คัดสรรพิเศษส่งให้ผู้ซื้อในต่างประเทศ**

โอซาก้า, ญี่ปุ่น--8 มี.ค. 2565--เกียวโด เจบีเอ็น-เอเชียเน็ท/อินโฟเควสท์

กลุ่มบริษัทผู้ผลิตอาหารญี่ปุ่นแบบดั้งเดิมที่คัดเลือกมาเป็นพิเศษในโอซาก้าทางตะวันตกของญี่ปุ่น โดยเป็นผู้ผลิตอาหารคัดสรรพิเศษ (specialty food) ร่วมกันเปิดตัว “วาโชกุ โก” (WASHOKU GO) แพลตฟอร์มการเจรจาทางธุรกิจออนไลน์สำหรับมืออาชีพและผู้ซื้อในต่างประเทศ เพื่อรับมือกับวิกฤตโควิด-19 ทั่วโลก

ลิงก์: <https://www.washokugo.jp/>

ภาพรวม

บริษัทวาดามัน (WADAMAN) และบริษัทอาหารชั้นนำอีกสี่แห่ง ได้แก่ อากาเนะมารุ (Akanemaru), โอกุรายะ (Oguraya), โอซาก้า เกียวคุโระเอ็น (Osaka GYOKUROEN) และอูจิเอ็น (Ujien) ที่เป็นตัวแทนของญี่ปุ่น เปิดตัวแพลตฟอร์มดังกล่าวสำหรับมืออาชีพ/ผู้ซื้อที่สนใจในอาหารญี่ปุ่นทั่วโลก โดยช่วยให้สามารถเจรจาซื้อขายผ่านแชทสด แสดงตัวอย่างสินค้า และช่วยให้ผู้เข้าชมได้เรียนรู้เรื่องอาหารและวัฒนธรรมญี่ปุ่นได้อย่างง่ายดายแม้จะมีการระบาดของโควิด-19 ก็ตาม ทั้งนี้ กลุ่มสมาชิกชุดแรกตั้งเป้าให้ได้ผู้ผลิตอาหารญี่ปุ่น 100 รายมาเข้าร่วมในโครงการ

ความเป็นมาของวาโชกุ โก

วาดามัน ผู้ผลิตงาที่มีประวัติยาวนาน 139 ปีในโอซาก้า เป็นผู้บุกเบิกธุรกิจส่งออกอาหารญี่ปุ่น โดยได้รับรางวัลความเป็นเลิศด้านการส่งออก (Export Excellence Award) จากกระทรวงเกษตร ป่าไม้ และประมงของญี่ปุ่นในปี 2563 ได้ผนึกกำลังกับอีกสี่บริษัทผู้ผลิตอาหารในโอซาก้าอันเก่าแก่ (อากาเนะมารุ, โอกุรายะ, โอซาก้า เกียวคุโระเอ็น และอูจิเอ็น) สำหรับโครงการส่งเสริมการส่งออกอาหารญี่ปุ่น อย่างไรก็ดี มหันตภัยโควิด-19 ทำให้โอกาสในการเจรจาและการจัดแสดงอาหารในต่างประเทศลงจนเกือบเป็นศูนย์ ดังนั้นเพื่อหาทางออกจากปัญหานี้ ทางกลุ่มจึงตัดสินใจเปิดตัวแพลตฟอร์มของตนเองเพื่อติดต่อกับว่าที่ลูกค้าในต่างประเทศ

รายการด้านล่างนี้คือผลิตภัณฑ์ที่มีวางจำหน่ายและประวัติโดยสังเขปของบริษัทสมาชิกห้ารายแรกที่เข้าร่วมในโครงการวาโชกุ โก

ผลิตภัณฑ์: <https://kyodonewsprwire.jp/release/202201136015?p=images>

-บริษัท วาดามัน จำกัด (WADAMAN Co., Ltd.): <https://kyodonewsprwire.jp/prwfile/release/M106450/202201136015/_prw_PI1fl_A5gJF3Mg.jpg>

บริษัทผู้ผลิตงาที่ก่อตั้งขึ้นในปี 2426 โดยผลิตเมล็ดงาที่มีกลิ่นหอมแรงโดยใช้เทคนิคการคั่วขั้นสูง ผ่านการรับรองมาตรฐานสินค้าออร์แกนิก (\*1) และการรับรองผลิตภัณฑ์อาหารฮาลาล (\*2)

(\*1) วาดามันได้รับใบรับรองผู้แปรรูปอาหารอินทรีย์ (Organic Processed Food Processor Certificate) ในปี 2545 และยังคงปฏิบัติตามข้อกำหนดของมาตรฐานสินค้าเกษตรของญี่ปุ่น (Japanese Agricultural Standards หรือ JAS) ตั้งแต่นั้นเป็นต้นมา

(\*2) สมาคมฮาลาลนิปปอนเอเชีย (Nippon Asia Halal Association) ออกใบรับรองความถูกต้องตามหลักฮาลาล (Certificate of Halal Authentication) ให้ในปี 2561 และต่ออายุให้ในปี 2564

-บริษัท โอกุรายะ จำกัด (Oguraya Co., Ltd.): <https://kyodonewsprwire.jp/prwfile/release/M106450/202201136015/_prw_PI3fl_QBDPtPGM.jpg>

ก่อตั้งเมื่อปี 2391 เชี่ยวชาญเรื่อง “สาหร่ายคอมบุ” (สาหร่ายทะเล) โดยจำหน่ายสาหร่ายทะเลธรรมชาติสำหรับทำ “ดาชิ” (น้ำซุป), สาหร่ายเค็ม, ผงสาหร่าย, สาหร่ายฝอย, สาหร่ายทำซูชิชนิดกดที่เรียกว่า “บัตเตระ” (Battera) ฯลฯ ส่วนสาหร่ายคอมบุธรรมชาติสำหรับทำดาชินั้นผ่านการคัดสรรมาอย่างพิถีพิถัน ทั้งนี้ บริษัทฯ ส่งออกผลิตภัณฑ์จำนวนมากไปยังเอเชียและสหภาพยุโรป

-บริษัท โอซาก้า เกียวคุโระเอ็น จำกัด (Osaka GYOKUROEN Co., Ltd.): <https://kyodonewsprwire.jp/prwfile/release/M106450/202201136015/_prw_PI5fl_OP7t16P1.jpg>

เริ่มจำหน่าย “คอมบุชะ” (ชาสาหร่ายทะเล) ในปี 2461 โดยเป็นผู้ผลิตเครื่องดื่ม “คอมบุชะ” กึ่งสำเร็จรูปเจ้าต้นตำรับ และส่งออกผลิตภัณฑ์ชาเขียว (หวาน) จำนวนมาก

-บริษัท อูจิเอ็น จำกัด (Ujien Co., Ltd.): <https://kyodonewsprwire.jp/prwfile/release/M106450/202201136015/_prw_PI7fl_458za7V6.png>

นับตั้งแต่ก่อตั้งใน “เกียวโต ยามาชิโระ” (Kyoto Yamashiro) บริษัทฯ ได้สั่งสมความรู้และประสบการณ์ “การอุทิศตนต่อชาอย่างเด็ดเดี่ยว” โดยร้านชาตั้งอยู่ในย่านการค้าชินไซบาชิของโอซาก้าที่คนทั่วโลกหลงรัก

-บริษัท อากาเนะมารุ จำกัด (Akanemaru Co., Ltd.): <https://kyodonewsprwire.jp/prwfile/release/M106450/202201136015/_prw_PI9fl_KfPu59W9.jpg>

ผู้ผลิต “อัง” (ถั่วแดงกวน) และ “โดรายากิ” ก่อตั้งขึ้นในปี 2483 โดยส่งออกไปยังผู้ผลิตขนมไหว้พระจันทร์ในเกรทเทอร์ไชน่า เช่น ฮ่องกง และส่งออกไปสิงคโปร์ ไปจนถึงผู้ผลิตขนมหวานในสหภาพยุโรป

ติดต่อสอบถามได้ที่: <https://www.washokugo.jp/>

ที่มา: WASHOKU GO Office